Մարիաննա Շիրինյան

**** (), հայկական ծագումով դանիացի երաժիշտ, տարբեր երաժշտական մրցույթների դափնեկիր։ Steinway արտիստուհի.

## Կենսագրություն
Մարիաննա Շիրինյանն ամենապահանջված մենակատարներից ու կամերային երաժիշտներից է։ Նա հաճախակի մասնակցում է միջազգային փառատոների, որոնց թվում են Schleswig-Holstein Music Festival-ը, Schwetzinger Festspiele-ն, MDR Summer Music Festival-ը, Festspillene-ն՝ Բերգենում, ինչպես նաև կամերային երաժշտության Stavanger, Risør, Oxford միջազգային  փառատոները։ Նա համարվում է իր սերնդի առաջատար դաշնակահարներից մեկը, ով որպես մենակատար հանդես է եկել այնպիսի համբավավոր նվագախմբերի հետ, ինչպիսիք են Դանիայի ազգային սիմֆոնիկ նվագախումբը, Օսլոյի, Հելսինկիի և Կոպենհագենի ֆիլհարմոնիկ նվագախմբերը, շվեդական Tapiola Sinfonietta, Göteborg և Norrköping սիմֆոնիկ նվագախմբերը, ինչպես նաև Օրդենսեի, Արտուսի, Հարավային Յուտլանդիայի սիմֆոնիկ նվագախմբերը՝ Դանիայում. 2013-14 համերգաշրջանում Մարիաննան եղել է Օդենսեի սիմֆոնիկ նվագախմբի արտիստուհի։

Սկանդինավիայի սահմաններից դուրս նա ելույթ է ունեցել Բավարիայի ռադիոյի սիմֆոնիկ նվագախմբի, Potsdamer Kammerakademie-ի, Deutsche Radio Philharmonie-ի Saarbrücken Kaiserslautern-ի, Մյունխենի սիմֆոնիկ նվագախմբի, Վյուրցբուրգի ֆիլհարմոնիկի, Մյունխենի և Համբուրգի կամերային նվագախմբերի, Հայաստանի ֆիլհարմոնիկ նվագախմբերի հետ, ընդ որում՝ այնպիսի դիրիժորների ղեկավարությամբ, ինչպիսիք են Հանս Գրաֆը, Լոուրենս Ֆոսթերը, Զոլտան Կոչիսը, Անտոնելո Մանակորդան, Յուն Մարկլը, Դանիել Ռայսկինը, Լան Շույը, Մարկ Սոուստրոնը, Թոմաս Սյոնդերգարդը, Կրիշտոֆ Ուրբանսկին, Ջոշուա Վայլերշտայնը։

## Կատարումներ
Շիրինյանը հասցրել է ելույթ ունենալ Դանիայի, Ֆինլանդիայի, Նիդեռլանդների, Գերմանիայի, Իտալիայի, Հայաստանի, Ռուսաստանի մի շարք քաղաքներում։

2013 թվականի փետրվարին Շիրինյանը Դանիայի ռադիոյի սիմֆոնիկ նվագախմբի հետ կատարել է  Ռախմանինովի ստեղծագործություններից։

### Մանկավարժական գործունեություն
1998-ից 2006 թվականներին Մարիաննան կես դրույքով աշխատել է որպես դաշնամուրի նվագակցման ուսուցչուհի/մարզիչ Գերմանիայի Musikhochschule Lübeck-ում։ 1999-2003 թվականներին նա պարբերաբար հաճախել է Շլեզվիգ Հոլշտայնի երաժշտական փառատոնի նվագախմբի ակադեմիա՝ որպես դաշնամուրի/կամերային երաժշտության մարզիչ։ Բացի այդ, 2003-2011 թվականներին եղել է Դանիայի Esbjerg անսամբլի մշտական անդամ։ Մարիաննան դասավանդում է Գերմանիայի Շլոս Վայկերսհայմի կամերային երաժշտության ամառային ակադեմիայում. այդ ակադեմիայի երբևէ դասավանդած ամենաերիտասարդ դոցենտն է։

2015 թվականից Մարիաննան Նորվեգիայի մայրաքաղաքի՝ Օսլոյի երաժշտական ակադեմիայի պրոֆեսոր է։

### Նվագացանկը

## Ձեռքբերումներ
Ստորև ներկայացված է Մարիաննա Շիրինյանի ձեռքբերումների ցանկը. .

* Իր վաղ տարիներին՝ 1994 թվականին գրավել է 1-ին տեղը Գերմանիայի Պադերբորն քաղաքում անցկացված երիտասարդական կամերային երաժշտության մրցույթում (Junge Ensembles Musizieren): Եղել է նաև երիտասարդ դաշնակահարների միջազգային մրցույթի մրցանակակիր Էթլինգենում (Գերմանիա), Գայլարդում (Ֆրանսիա) և երկու անգամ Իսպանիայում՝ Մարիա Կանալսում և CIPCE-ում։
* 2001 թվականին Մարիաննա Շիրինյանը մրցանակ է ստացել ինչպես Շլեզվիգ-Հոլշտայնի երաժշտական փառատոնում, այնպես էլ Լյուբեկի Possehl Music Award-ում։
* 2002 թվականին նա արժանացել է 1-ին մրցանակի  International Lion's Competition-ում։ Դրանից որոշ ժամանակ անց նա ավելի շատ ձեռքբերումներ է ունեցել։
* 2004 թվականին Ֆլորենցիայում, Իտալիա, Պրեմիո Վիտտորիո Գուի կամերային երաժշտության մրցույթում նա ևս մեկ անգամ գրավել է 1-ին տեղը՝ նվագելով ֆինն ջութակահար Լաուրա Վիկմանի հետ։
* Մյունխենում անցկացված ARD միջազգային երաժշտական մրցույթում  ստացել է հինգ մրցանակ՝ երկրորդ տեղը գրավելու համար մրցանակ, հանդիսատեսի մրցանակ, Münchner Kammerorchester-ի հատուկ մրցանակ, Brüder-Busch մրցանակ և Symphonieorchester des Bayerischen Rundfunks- ի մրցանակ։
* 2009 թվականին Դանիայի երաժշտական քննադատների ասոցիացիան Շիրինյանին է շնորհել իր ամենամյա մրցանակը։
* 2010 թվականին նա ստացել է Դանիայի ռադիոյի P2 արտիստի մրցանակը Դանիայի երաժշտական և գեղարվեստական կյանքում ներդրած ավանդի համար։
* 2014 թվականի ընթացքում Մարիաննա Շիրինյանը դաշնամուրի երկու նշանակալից միջազգային մրցույթների ժյուրիների անդամ էր՝ Մյունխենի ARD երաժշտական մրցույթում և Բերգենում / Նորվեգիա՝ Էդվարդ Գրիգի միջազգային դաշնամուրային մրցույթում։
* 2016 թվականին նա վերադարձավ Գրիգի մրցույթ՝ որպես ժյուրիի անդամ։
* 2016/17 թվականներին Մարիաննան եղել է Ֆեյոյի կամերային երաժշտության փառատոնի գեղարվեստական ղեկավարը։
* 2018 թվականին Մարիանան Շիրինյանն ստանձնել է Դանիայի Oremandsgaard Kammermusikfest-ի գեղարվեստական ղեկավարությունը։

## Սկավառակագրություն
Մարիաննայի բազմաթիվ կատարումներ ձայնագրվել են։ Նրա բոլոր ձայնասկավառակները խանդավառությամբ են ընդունվել ինչպես միջազգային գրախոսողների, այնպես էլ ունկնդիրների կողմից։

## Ծանոթագրություններ

## Արտաքին հղումներ
* 
* Official The International Edvard Grieg Piano competition 
* Hamburger Camerata
* KUHLAU / BEETHOVEN Piano Concertos
* KUHLAU / BEETHOVEN Piano Concertos - Classical Reviews

Կատեգորիա:1978 ծնունդներ
Կատեգորիա:Ապրող անձինք
Կատեգորիա:Դանիացի դաշնակահարներ
Կատեգորիա:Հայ դաշնակահարուհիներ
Կատեգորիա:Դանիացի երաժիշտներ
Կատեգորիա:Հայ երաժիշտներ